અને મામડદેવનું ચિત્ત કશું જ કબૂલ કરી ન શક્યું. એમને અધરાતે બીજો વિચાર આવ્યો. ‘લાવ, ખોડલીને પુછું તો ખરો કે, ખોડલ, આ નેતરાની નાગણું, ને રવૈયાનો નાગ દેખાણો ઈનું કાંઈ રહસ્ય ખરૂં ?’ એમ વિચારી મામડદેવ કન્યાઓ સુતી હતી તે અંદરના ઓરડામાં ગયા. જઈને જુએ છે તો સાતેયની પથારીઓ ખાલી દીઠી…મામડદેવ આમથી તેમ જોવા લાગ્યા. પણ કાંઈ દેખાયું નહિં. એટલે ત્વરિત પાછા પગલે ઓરડા બહાર નીકળી ગયા. અને પત્નીને જગાડતા જણાવ્યું. “જોયું આ તારી લાડલી દીકરીયું. અધરાતેય કસેક ભાગી ગ્યું છે… ચારણ્ય ! પુછ્યા વગર હાલી જાતી આવી કન્યાઓ માથે મને હવે રોષ ચઢે છે.’